
Előterjesztés
a Közgyűlés részére
Tisztelt Közgyűlés!
Budapest Főváros Önkormányzata (továbbiakban: Főváros), valamint az Immochan Magyarország Ingatlan-üzemeltető és –bérbeadó Kft. (továbbiakban: Beruházó) 2010. augusztus 17-én településrendezési szerződést (továbbiakban: TRSZ) kötöttek egymással, a Budapest XXIII. kerület M5 autópálya – 195847/54 hrsz-ú út – K-BK1 keretövezetű terület – 195859 hrsz-ú vasútvonal által határolt terület fejlesztéséhez kapcsolódó infrastrukturális beruházások és egyéb  településrendezési kötelezettségek tárgyában. 
A TRSZ 5.1.1 pontja erdőtelepítési kötelezettséget ír elő,  amelynek értelmében a Beruházó köteles a Fővárosi Önkormányzat tulajdonában álló Budapest XVIII. kerület 140020 hrsz-ú, 6,9 ha nagyságú ingatlanon (továbbiakban: Terület) a terület biztosításától számított 24 hónapon belül elvégezni vagy elvégeztetni az erdőtelepítést. A Beruházó a kötelezettségének teljesítéséhez szükséges tulajdonosi hozzájárulás érdekében kérelemmel fordult a Fővárosi Önkormányzathoz. (1. számú melléklet).
A Terület biztosítása, valamint a TRSZ-ben meghatározott, erdőtelepítési kötelezettség részletszabályainak, valamint a Beruházó által a TRSZ-ben foglalt kötelezettségén túl vállalt feladatok szabályozása céljából szükséges Felek között megállapodás megkötése, valamint a tulajdonosi hozzájárulások megadása.
A Használati megállapodás az előterjesztés 2. számú mellékletét képezi. A Használati megállapodás mellékleteként kerültek csatolásra a kiadandó tulajdonosi hozzájárulások, valamint az erdőtelepítési kötelezettség biztosítására a bankgarancia.
A Beruházó az erdőtelepítési kötelezettségén túli vállalásának biztosítására is – a megállapodásban rögzítettek szerint – bankgaranciát nyújt.
A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló, Budapest Főváros Önkormányzat Közgyűlésének 22/2012. (III. 14.) önkormányzati rendelete 45. § (1), (2) és (7) bekezdése értelmében a fővárosi vagyon tulajdonjogának ingyenes vagy kedvezményes, bármely jogcímen történő átruházásáról, vagy a vagyon egyéb módon történő, ingyenes vagy kedvezményes hasznosításáról…. - értékhatártól függetlenül - a Fővárosi Közgyűlés dönt, minősített szavazattöbbséggel. 
A fővárosi vagyon kizárólag közfeladat ellátása céljából adható ingyenes használatba, a közfeladat ellátásához szükséges mértékben, a kötelező feladatellátást nem veszélyeztető, és érdekeit egyébként nem sértő módon.
Az előzőekben leírtak szerint a Beruházó közfeladatot lát el, védelmi rendeltetésű erdőt telepít.

Fentiek értelmében kérem a Tisztelt Közgyűlést az alábbi határozati javaslat elfogadására.
Határozati javaslat
A Fővárosi Közgyűlés úgy dönt, hogy:

a Budapest Fővárosi Önkormányzat Közgyűlésének 22/2012. (III. 14.) önkormányzati rendelete Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló rendelet 45. §-a alapján jóváhagyja és megköti az előterjesztés 2. számú melléklete szerinti tartalommal a használati megállapodást és felkéri a főpolgármestert annak aláírására.
határidő:	azonnal, a Használati megállapodás aláírására 15 nap
felelős: 	Tarlós István főpolgármester

Határozathozatal módja: a határozat meghozatalához minősített szavazattöbbség szükséges.
Budapest, 2012. április „   ”

